L'escorça de Yohimbe està prohibida per a l'ús en els aliments.
Les preparacions obtingudes de l'escorça de Yohimbe s'han utilitzat tradicionalment a l'Àfrica occidental com a tònic general, com a potenciador del rendiment per als atletes i com a afrodisíac.
L'ús de l'escorça de Yohimbe i els seus preparats ja estava específicament prohibida en aliments o complements alimentaris en diversos països europeus (per exemple, Regne Unit, Irlanda, Països Baixos, Bèlgica, Dinamarca, República Txeca), així com a Canadà, Austràlia i Nova Zelanda, no obstant això, s'ha trobat fàcilment disponibles a través d'Internet, també en combinació amb altres substàncies. (p. ex., cafeïna).
Aquests productes es promouen per millorar el rendiment sexual i atlètic i també la pèrdua de pes.
El Reglament (UE) 2019/650 de la Comissió, de 24 d'abril de 2019, que modifica l'annex III del Reglament (CE) no 1925/2006 del Parlament Europeu i del Consell quant al Yohimbe [Pausinystalia yohimbe (K. Schum ) Pierre ex Beille] prohibeix l'ús de l'escorça de Yohimbe i els seus preparats procedents de Yohimbe ( Pausinystalia yohimbe (K. Schum) Pierre ex Beille) en els aliments.
L'annex III del Reglament (CE) núm. 1925/2006 sobre l'addició de vitamines, minerals i altres substàncies determinades als aliments, recull les substàncies que tenen prohibit, restringit o subjecte a control comunitari el seu ús en els aliments:
L'escorça de Yohimbe i els seus preparats procedents de Yohimbe ( Pausinystalia yohimbe (K. Schum) Pierre ex Beille) es troba a la Part A ("Substàncies prohibides") de l'annex III del Reglament (CE) núm. 1925/2006.
L'Article 8 del Reglament (CE) No 1925/2006, estableix el procediment per a incloure, prèvia avaluació per EFSA, determinades substàncies en el seu annex III a fi d'establir un millor control de l'addició d'altres substàncies als aliments i, si és necessari, restringir o prohibir el seu ús.
El Reglament d'Execució (UE) No 307/2012, desenvolupa el procediment previst en l'esmentat article per a la inclusió de substàncies en l'annex III.
La Comissió Europea va rebre la sol·licitud d'un Estat Membre per iniciar el procediment que preveu l'article 8 del Reglament per:
La informació aportada per l'Estat membre es va remetre a l'Autoritat Europea de Seguretat Alimentària (EFSA) perquè avalués la seva seguretat en els aliments.
L'EFSA va avaluar l'ús de Yohimbe [ Pausinystalia yohimbe (K. Schum) Pierre ex Beille], i en el seu dictamen científic, el 13 de juliol de 2013, va posar de manifest que no podia establir una ingesta diària segura a causa d'una caracterització química i toxicològica inadequada d'aquest producte. ( Scientific opinion on the evaluation of the safety in use of Yohimbe [Pausinystalia yohimbe (K. Schum) Pierre ex Beille ].
Per tot això, mitjançant el Reglament (UE) 2015/403, l'escorça de Yohimbe i els seus preparats procedents de Yohimbe ( Pausinystalia yohimbe (K. Schum) Pierre ex Beille) es va incloure a part C de l'annex III del Reglament 1925/2006.
A partir d'abril de 2015, la Comissió tenia un termini de 4 anys per decidir si incorporava l'escorça de Yohimbe i els seus preparats procedents del Yohimbe (Pausinystalia yohimbe (K.Schum) Pierre ex Beille.) a la part A (substàncies prohibides ) o a la part B (substàncies subjectes a restricció).
Atès que un cop finalitzat el termini establert per la normativa, abril de 2019, les parts interessades no ha presentat cap dada científica a l'EFSA que acrediti la innocuïtat del Yohimbe, es modifica l'annex III del Reglament per incloure aquesta substància a la part A, per la qual cosa queda prohibit el seu ús en aliments.